Jeļizaveta Bikova

Jeļizaveta Bikova (; , Vladimiras apgabals, Krievijas Impērija - , Maskava) bija padomju šahiste, 3. Pasaules čempione šahā (1953—56, 1958—62), starptautiskā sieviešu lielmeistare (WGM, 1976).

 Viena no labākajām PSRS šahistēm 
Piedzimusi zemnieku ģimenē tagadējā Vladimiras apgabalā. 1925. gadā pārcēlusies uz Maskavu. Strādājusi par ekonomisti vienā no Maskavas izdevniecībām, kā arī rakstījusi par šahu dažādiem izdevumiem. Pirmais panākums bija 1937. gadā izcīnītā 3. vieta Maskavas sieviešu šaha čempionātā. Pēc Otrā pasaules kara trīs reizes (1947, 1948, 1950) kļuvusi par PSRS sieviešu šaha čempioni. Pirmajā pēckara Pasaules sieviešu čempionātā 1950. gadā ierindojusies 3. vietā aiz Ludmilas Rudenko un Olgas Rubcovas.1949-50 Title Tournament 1951. gadā tika izdota Bikovas grāmata «Padomju šahistes» (krieviski «Советские шахматистки»), kurā apkopoti biogrāfiski dati par tālaika labākajām PSRS šahistēm.

 Pasaules čempione (1953—56, 1958—62) 
1952. gadā Bikova pārliecinoši uzvarēja pretendentu turnīrā Maskavā un ieguva tiesības spēlēt maču par Pasaules čempiones titulu.1952 Candidates Tournament Tajā, pateicoties uzvarai pēdējā 14. partijā, tika pieveikta Ludmila Rudenko ar 8:6 (+7 -5 =2), un Bikova kļuva par Pasaules čempioni šahā.1953 Bikova - Rudenko Title Match

1956. gadā Bikova zaudēja mačturnīrā Pasaules čempiones nosaukumu Olgai Rubcovai, no kuras atpalika par puspunktu. Tomēr Bikova saglabāja tiesības uz revanša maču, kurā pateicoties 6 uzvarām pēc kārtas, pieveica Rubcovu ar 8½:5½ (+7 -4 =3).1958 Bikova - Rubtsova Title Match Viņa kļuva par pirmo Pasaules čempioni, kurai ir izdevies atgūt savu titulu. Pēc gada Bikova veiksmīgi aizstāvēja Pasaules čempiones nosaukumu mačā pret Kiru Zvorikinu, uzvarot ar 8½:4½ (+6 -2 =5).1959 Bikova - Zvorikina Title Match

1962. gadā Bikova zaudēja titulu jaunajai gruzīnu šahistei Nonai Gaprindašvili, ciešot sagrāvi mačā par Pasaules čempiones nosaukumu ar 2:9 (+0 -7 =4).1962 Gaprindashvili - Bikova Title Match

 Eksčempione 
1964. gadā Bikova vēlreiz mēģināja atgūt Pasaules čempiones titulu, taču pretendentu turnīrā Suhumi palika tikai 11. vietā.1964 Candidates Tournament Dažādos šaha turnīros Bikova turpināja piedalīties līdz 1970. gadu beigām.

 Apbalvojumi 
Par sasniegumiem šahā Jeļizaveta Bikova tika apbalvota ar ordeni «Goda Zīme», bet 1953. gadā viņai tika piešķirts PSRS Nopelniem bagātās sporta meistares nosaukums. 1976. gadā Bikova kā viena no pirmajām šahistēm saņēma FIDE sieviešu šaha lielmeistares nosaukumu.

 Atsauces 

 Ārējās saites 
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (PSRS komandu čempionāti)
  šahista profils vietnē olimpbase.org (PSRS komandu kausi)

Kategorija:1913. gadā dzimušie
Kategorija:1989. gadā mirušie
Kategorija:PSRS šahisti
Kategorija:Ar ordeni "Goda Zīme" apbalvotie
Kategorija:PSRS Nopelniem bagātie sporta meistari
Kategorija:Pasaules čempiones šahā
Kategorija:Krievijas rakstnieces
Kategorija:Vladimiras apgabalā dzimušie